อาหารแถวถนนยศเส มีหลายร้านที่ทานกี่ครั้งก็ไม่มีเบื่อ ทานของคาวเสร็จก็ไม่น่าพลาดน้ำแข็งใสร้านนี้ ซึ่งเป็นร้านขนมหวานที่ชื่นชอบ สาเหตุหลักคงเป็นเครื่องที่หลากหลาย และมาร้านนี้ต้องใส่น้ำกะทิเท่านั้นค่ะ????
โดยเครื่องร้านนี้จะทำสดๆ ไม่ค่อยมีเชื่อมใส่น้ำตาลหวานๆนัก ยกเว้นแต่มันเหลืองเชื่อม ร้านนี้มันเชื่อมอร่อยมากๆๆ ซื้อใส่ถุงอย่างเดียวราดน้ำกะทิ แหม อร่อยฟิน ซะจริงๆค่ะ 
กลับมาเรื่องเครื่องที่เกริ่นน  ที่ว่าหลากหลาย.. มีอะไรบ้าง? ขอยกตัวอย่างเท่าที่จำได้โดยเรียงจากที่ชอบค่ะ ข้าวเหนียวสามเหลี่ยม , ข้าวเหนียวแดง, แป้งต้ม, มัน, มะพร้าวกะทิ(ที่นี่ชิ้นหนาๆ เคี้ยวแล้วมันดีมากค่ะ), โบ๊กเกี้ย (แป้งสีขาวอ้วนๆคล้ายลอดช่อง), ทับทิมกรอบ, เฉาก๊วย, ถั่วแดง, สลิ่ม, รากบัว...และอีกมากมาย

สรุป
-ชอบน้ำแข็งปุยนุ่นของที่ร้าน ดูละเอียดกว่าเดิมมาก 
-ร้านนี้ต้องน้ำกะทินะค่ะ????
-ร้านนี้อาจไม่ใช่สำหรับแฟน โบ๊กเกี้ย ใส่บะหมี่เหลืองนะค่ะ